ད་ནི་རྡོ་རྗེ་ལྕགས་སྒྲོག་གི་ལས་ཀྱི་མན་ངག་བཤད་པར་བྱ་སྟེ། གཞན་གྱི་རིག་སྔགས་
བཅིང་ནསྲད་བུ་ལ་ལན་ཉི་ཤུ་རྩ་གཅིག་བཟླས་བརྗོད་བགྱིས་ཏེ་མདུད་པ་དོར་རོ། །བཅིང་བའི་
དོནདུ་ཡུངས་དཀར་ལ་བཟླས་པས་ནི་མེའི་ར་བར་འགྱུར་རོ། །ཆབ་ལ་བཟླས་པས་ནི་ཡུལ་གྲུ་
ཆེན་པོར་འགྱུར་རོ། །ཐལ་བ་ལ་བཟླས་པས་ནི་རྡོ་རྗེའི་ར་བར་འགྱུར་ཏེ། གཏོར་བའི་སྦྱོར་བར་
བྱའོ། །གཞན་ཡང་། སྒྲུབ་པ་ལ་གེགས་བྱེད་པ་དང་། སྒྲུབ་པའི་རྫས་འཕྲོག་པ་གཞོམ་པར་
འདོད་ན། ཙན་དན་དམར་བོ་ལས་ལག་ན་རྡོ་རྗེའི་གཟུགས་བགྱིས་ཏེ་མར་གྱི་ངོ་ཚེས་བརྒྱད་ལ་
ཉིན་ཞག་གཅིག་སྨྱུང་བ་བགྱིས་ཏེ་ལག་ན་རྡོ་རྗེའི་མདུན་དུ་སེང་ལྡེང་གི་ཞུགས་བུས་ལ། ཤ་ཆེན་
པོའི་སྲེག་བླུགས་ལན་བདུན་གྱིས་དྲག་པོའི་སྦྱིན་བསྲེག་བགྱི་སྟེ། དེའི་འོག་ཏུ་འདི་སྐད་ཅེས་
འབྱུང་བོ་གང་གིས་བདག་གི་རྫས་ཇི་ལྟར་ཁྱེར་བ་དེས་སླར་བྱིན་ཅིག་ཅེས་བརྗོད་པར་བགྱིའོ། །
དེ་སྐད་ཅེས་ཐོས་ནས་གལ་ཏེ་དེས་བསྩལ་ན་ནི་ཅི་ཡང་མི་བགྱིའོ། །གལ་ཏེ་མི་བསྩལ་ན་སླར་
ཡང་དེ་སྐད་བརྗོད་ཅིང་། དེ་ནས་ཀྱང་མི་བསྩལ་ན། བྱ་གག་གི་ཐུན་བླངས་ལ། ཡང་ན་ལན་
གསུམ་བརྗོད་པར་བགྱིའོ། །དེ་ལྟར་བགྱིས་ཀྱང་མ་བསྩལ་ན། བྱ་གག་གི་བྲུན་གྱི་བདུག་པས་
ལག་ན་རྡོ་རྗེ་ལ་བདུག་ཅིང་། རིག་སྔགས་ཀྱང་ལན་བརྒྱད་བརྒྱ་བཟླས་བརྗོད་བགྱིའོ། །དེ་ནས་
ལག་ན་རྡོ་རྗེའི་རིགས་ལ་འཁུ་བ་དེ། ཀྱི་ཧུད་ཀྱི་ཧུད་ཅེས་མཆི་ལ་ཚིག་ཅིང་ས་ཕྱོགས་དེར་ལྷུང་
55

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ངོ་། །མིག་ཀྱང་འཕྱར་རོ། །འགུམ་པར་ཡང་འགྱུར་རོ། །དེའི་རིགས་པར་ཆད་པར་འགྱུར་རོ། །
ནོར་ནི་སླར་ཁུགས་པར་འགྱུར་རོ། །སད་པར་ནི་མི་བགྱིའོ། །གདོན་གྱི་ལས་རྣམས་ཀྱང་བགྱི་སྟེ།
ཟིན་པའམ་མ་ཟིན་པ་ཡང་རུང་ཏེ། ཡིད་ཀྱིས་དབབ་པར་བགྱིའོ། །བྱེའུ་རུག་པའི་ལོ་མའམ། སྲ་
རྩི་ཕོག་གམ་ཆབ་ལ་བཟླས་པས་དག་ལས་གསོ་བར་བགྱིའོ།
།བདག་གསོ་ཞིང་མཛེ་ནད་མ་
མཆིས་པར་བགྱི་ན། དོག་ས་ལ་ལན་བརྒྱ་རྩ་བརྒྱད་བཟླས་བརྗོད་བགྱིས་ལ་བསྐུ་བར་བགྱིའོ། །
ནད་རིམས་མ་མཆིས་པར་བགྱི་ལ་བསྐུ་བར་བགྱིའོ། །ནད་རིམས་མ་མཆིས་པར་བགྱི་ནསྲད་བུ་
ལ་ལན་བརྒྱ་རྩ་བརྒྱད་བཟླས་བརྗོད་བགྱིས་ལ། གང་ན་ནད་རིམས་མཆིས་པ་དེར་བསྲུང་བྱ་
བཅིང་བར་བགྱིའོ། །མར་གྱི་ངོ་ཚེས་བརྒྱད་ལ་ཉིན་ཞག་གཅིག་སྨྱུང་བ་བྱས་ཏེ། ལག་ནརྡོ་རྗེའི་
མདུན་དུ་བིལ་ཤིང་གི་ཞུགས་བུས་ལ་བིལ་བའི་ཡམ་ཤིང་ཁྲིས་རྒྱས་པའི་སྦྱིན་བསྲེགས་བགྱིས་ན་
ལོངས་སྤྱོད་དག་བསྩལ་ཏོ། །ཡར་གྱི་ངོ་ཟླ་བ་ཉ་ལ་ཉིན་ཞག་གཅིག་སྨྱུང་བ་བགྱིས་ཏེ། ལག་ན་
རྡོ་རྗེའི་མདུན་དུ་ཨ་བ་མརྒའི་ཡམ་ཤིང་ཁྲིས་རིག་པ་མཆོག་དང་ལྷན་ཅིག་པའི་སྦྱིན་བསྲེགས་
བགྱིས་ན་རྡོ་རྗེ་ལྕགས་སྒྲོག་མཐོང་ཞིང་གང་བླངས་པ་དེ་བསྩལ་ཏོ། །རྡོ་རྗེ་ལྕགས་སྒྲོག་གི་འ
་ལས་
ཀྱི་མན་ངག་བཤད་ཟིན་ཏོ། །
ད་ནི་རྡོ་རྗེ་སེར་མོའི་ལས་ཀྱི་མན་ངག་བཤད་པར་བྱ་སྟེ། གདོན་བབས་པ་གཏོང་བར་
བགྱི་ན་ཆབ་ལས་བཟླས་ཏེ་གཏོར་བ་དང་། བཀྲུ་བ་དང་། བཏུང་བར་བགྱིའོ། །གདོན་འདར་
བར་བགྱི་ན་འཛུབ་མོ་ལ་ལན་བདུན་བཟླས་བརྗོད་བགྱི་སྟེ། བསྟན་ན་འདར་རོ། །གདོན་རྣམ་
པར་གཞོམ་ན་ཡིད་ཀྱིས་ལན་བདུན་བཟླས་བརྗོད་བགྱིའོ། །ཆབ་ཀྱིས་ནི་རེངས་པར་བགྱིའོ། །
རིག་པ་བཅིངས་པ་དགྲོལ་ན། རྡོ་རྗེ་སེར་མོ་ལན་བདུན་བརྗོད་དེ་སོང་ཞིག སོང་ཞིག་ཅེས་
བརྗོད་ན་གྲོལ་བར་འགྱུར་རོ། །བཅིངས་པ་དགྲོལ་ན་ལན་འབུམ་བཟླས་བརྗོད་བགྱིས་པས་གྲོལ་
56

༄༅། །ཕྱག་ན་རྡོ་རྗེ་རིག་པ་མཆོག་གི་
পই
་མན་ངག་སོགས།
ལོ། །རྐང་རྡུལ་ལ་ལན་བརྒྱ་རྩ་བརྒྱད་བཟླས་བརྗོད་བགྱིས་པས་ཐིག་ལེ་བགྱིས་ན་གང་བསམ་པ་
དེ་རྙེད་དོ། །མར་གྱི་ངོ་ཚེས་བཅུ་བཞི་ནས་ཞག་གསུམ་སྨྱུང་བ་བགྱིས་ཏེ། ནྱ་གྲོ་ཏ་ཞིག་ཏུ་
མཆིས་པར་སོང་ལ། མཆོད་པ་རྒྱ་ཆེར་བགྱིས་ཏེ། ནྱ་གྲོ་ཏའི་དྲུང་དུ་མཆིས་ལ་གླེ་ཥཱ་ཏ་ཀའི་ལོ་
མ་དག་གི་སྟེང་དུ་རྩྭ་དུར་བའི་ལོ་མ་བཞག་སྟེ། འབར་གྱི་བར་བཟླས་བརྗོད་བགྱིའོ། །འབར་
ནས་མགོ་བར་བཞག་ན་དེ་མེ་ཏོག་གི་ཕྲེང་བར་འགྱུར་རོ། །དེས་མགོ་ལ་བཅིངས་ན་དཔག་ཚད་
སྟོང་དུ་གྱེན་དུ་འཕག་གོ །ལོ་ཉིས་སྟོང་ཐུབ་བོ། །ཟླ་བ་གཟས་ཟིན་པའི་ཚེ། ཞག་གཅིག་སྨྱུང་བ་
བགྱིས་ལ། ལག་ན་རྡོ་རྗེའི་མདུན་དུ་རས་དཀར་བོའི་སྟེང་དུ་ཤུ་དག་བཞག་ལ། འབར་གྱི་བར་
དུ་བཟླས་བརྗོད་བགྱིས་ན་བླངས་པ་ཙམ་གྱིས་གདུགས་ཤར་བ་ལྟ་བུའི་མདོག་ཅན་དུ་འགྱུར་
ཞིང་ལོ་ཉིས་སྟོང་ཐུབ་པར་འགྱུར་རོ། །རྡོ་རྗེ་སེར་མོའི་ལས་ཀྱི་མན་ངག་བཤད་ཟིན་ཏོ། །
ད་ནི་ཤུགས་ལྡན་མའི་ལས་ཚོགས་བཤད་པར་བྱ་སྟེ། གདོན་ཚར་གཅོད་ན་དུར་ཁྲོད་ཀྱི་
སོལ་བས་གདོན་གྱི་གཟུགས་བྲིས་ལ། ལན་གསུམ་བཟླས་བརྗོད་བགྱིས་པའི་ལྕུག་མས་གཞུས་
ན། གདོང་གིས་གཏོང་ངོ༌། །སྐྲ་ལས་བགྱི་བའི་བསྐྲད་བུ་གཏུན་ཤིང་གིས་བརྡུངས་ལ། གདན་དུ་
ཞིང་གཏོང་ངོ་། །ཟེགས་མ་ལས་དྲག་པོའི་སྦྱིན་བསྲེགས་བགྱིས་ན། གདོན་གྱི་ཡན་ལག་ཚིག་
པར་འགྱུར་རོ། །བ་ལང་གི་ལྕི་བས་བསྒྲུབ་བྱའི་གཟུགས་ཀྱི་ས་ལ་ལན་བདུན་བཟླས་བརྗོད
བགྱིས་པའི་ཐུར་མས་མིག་ཕྱུང་ན་ཞར་བར་འགྱུར་རོ། །ལན་བདུན་བཟླས་བརྗོད་བགྱིས་པའི་
གཟེགས་མས་ཤིང་ལྗོན་པ་ལ་བསྣུན་ན་འཕོ་བར་འགྱུར་རོ། །དབབ་ན་མེ་ཏོག་གིས་བགྱིའོ། །
དགྲོལ་ན་ཡིད་ཀྱིས་སོ། །འདི་དག་ལ་སོགས་པ་ནི་གདོན་གྱི་ལས་རྣམས་སོ། །བསྲུང་བ་ནི་ལན་
ཉི་ཤུ་རྩ་གཅིག་བཟླས་བརྗོད་བགྱིས་པའི་ཐལ་བས་བགྱིའོ། །ཡུལ་གྲུ་བསྲུང་བ་ནི་ལན་བདུན་
བཟླས་བརྗོད་བགྱིས་པའི་ཆབ་ཀྱིས་བགྱིའོ། །སྐྲག་པ་ནི་ཡུངས་དཀར་གྱིས་བགྱིའོ། །ནངས་
57

།བོ་དོང་པཎ་ཆེན་གྱི་གསུང་འབུམ་ཆེན་མོ།
པར་ལངས་ཏེ་ཤུགས་ལྡན་མའི་སྔགས་ལན་བརྒྱ་རྩ་བརྒྱད་བརྗོད་ན། ནད་ཐམས་ཅད་ལས་ཐར་
པར་འགྱུར་རོ། །བུད་མེད་དབང་དུ་བགྱི་ན་མར་གྱི་ངོ་ཚེས་བརྒྱད་ནས་བརྩམས་ཏེ། ཞག་བདུན་
དུས་གསུམ་དུ་ལུང་ཏང་གི་ཞུགས་བུས་ལ། ཏིལ་གྱི་སྲེག་བླུགས་ལནཉི་ཤུ་རྩ་གཅིག་གིས་
དབང་གི་སྦྱིན་བསྲེགས་བགྱིས་ན་དབང་དུ་འགྱུར་རོ། །རྒྱ་མཚོ་འབབ་བའི་ཆུ་ངོགས་གཉིས་
ཀའི་བླངས་ལ་ཟ་མ་ཏོག་བགྱིས་ཏེ་ཟ་མ་ཏོག་དེར་ལིག་བུ་མིག་བསྩལ་ན། ཟ་མ་ཏོག་ཀྱང་མི་
ཐོད་ཁ་སྦྱར་གྱི་ནང་དུ་བསྩལ་ཏོ། །མར་གྱི་ངོ་ཚེས་བརྒྱད་ནས་ཞག་གསུམ་སྨྱུང་བ་བགྱིས་ཏེ།
མཚན་ཅིག་མཆིས་པར་སོང་ལ་ལྷོ་ཕྱོགས་ཀྱི་ངོགས་སུ་མཆིས་ཏེ། མི་ཐོད་ཐོགས་ལ་འབར་གྱི་
བར་དུ་བཟླས་བརྗོད་བགྱིའོ། །
འབར་ནས་བླངས་ཏེ་རིག་པ་མཆོག་གི་བསྲུང་བ་བགྱིས་ལ། ་ ལིག་བུ་མི་གཅིག་ལ་
བཏགས་ཏེ། ལིག་བུ་མིག་དེ་མ་དང་ལྷན་ཅིག་ཟོས་པ་ཙམ་གྱིས་སྐྲ་ལྕང་ལོ་འཁྱིལ་བར་འགྱུར།
མདོག་ཨུཏྤལའི་ཁ་དོག་ལྟ་བུར་འགྱུར། མཚོན་གང་དག་འཕངས་པ་དེ་དག་ཕྱེ་མར་ལྷག་པར་
འགྱུར། ལོ་དྲུག་ཁྲི་ཐུབ་པར་འགྱུར། དབང་ཕྱུག་ཆེན་པོའི་ཚོགས་སུ་འགྱུར་རོ། །མར་གྱི་ངོ་ཚེས་
བཅུ་བཞི་ལ་ཉིན་ཞག་གཅིག་སྨྱུང་བ་བགྱིས་ཏེ། ལག་ན་རྡོ་རྗེའི་མདུན་དུ་བྱང་ཆུབ་ཀྱི་ཤིང་གི་
ཞུགས་བུས་ལ། མེ་ཏོག་ཨུཏྤལ་ཞོ་དང་སྦྲང་རྩི་དང་མར་ལ་བསྙུགས་པ་བརྒྱ་སྟོང་སྦྱིན་བསྲེགས་
བགྱིས་ན། ཡུལ་རྙེད་དོ། །འབྱུང་བོ་ཐམས་ཅད་དབང་དུ་བགྱི་བར་འཚལ་བས། མར་གྱི་ངོ་ཚེས་
བརྒྱད་ནས་ཞག་གསུམ་སྨྱུང་བ་བགྱིས་ཏེ། དུར་ཁྲོད་དུ་མཆིས་ལ་བྲི་ཡང་གུའི་ཤིང་གི་ཞུགས་
བུས་ལ། མར་ལས་ལན་བརྒྱ་རྩ་བརྒྱད་དབང་གི་སྦྱིན་བསྲེགས་བགྱིས་ན་འབྱུང་བོ་ཐམས་ཅད་
འོང་བར་འགྱུར་ཏེ། དེ་དག་ལ་ཕྱག་བརྙན་གྱིས་ཤིག་ཅེས་བརྗོད་ན་གང་དང་གང་དུ་བསྐོས་པ་
དེ་ཐམས་ཅད་བགྱིད་དོ། །ཡར་གྱི་ངོ་ཚེས་ལྔ་ལ་ཉིན་ཞག་གཅིག་སྨྱུང་བ་བགྱིས་ཏེ། ལག་ན་རྡོ་
58

༄༅། །ཕྱག་ན་རྡོ་རྗེ་རིག་པ་མཆོག་གི་རྒྱུད་དང་མན་ངག་སོགས།
༼ཤ༽
རྗེའི་མདུན་དུ་ཨ་ཏི་མུག་ཏ་ཀའི་མེ་ཏོག་སྟོང་རྩ་བརྒྱད་ཕུལ་ན། ལོངས་སྤྱོད་རྣམས་བསྩལ་ཏོ། །
ཤུགས་ལྡན་མའི་ལས་ཀྱི་མན་ངག་བཤད་ཟིན་ཏོ། །
ད་ནི་རྡོ་རྗེའི་གདོང་གི་ལས་ཀྱི་མན་ངག་བཤད་པར་བྱ་སྟེ། སྔགས་འདི་ཉིད་ཆེ་གེའི་
སྡིག་པ་ཞི་བར་མཛོད་ཅིག་ཅེས་པའི་སྐུལ་ཚིག་དང་འབྲེལ་བ་ལན་རྒྱ་རྩ་བརྒྱད་བཟླས་བརྗོད་
བགྱིས་པའི་བུམ་པས།
གདུགས་བདུན་དུ་གྲུབ་བྱ་ལ་ཁྲུས་བགྱིས་ན་སྡིག་པ་ཐམས་ཅད་ལས་
གྲོལ་བར་འགྱུར་རོ། །བྱིས་པ་གང་དག་གདོན་གྱིས་ཟིན་པ་དེ་ལ། སྔགས་འདི་ཉིད་ཆེ་གེའི་
གདོན་ཞི་བར་མཛོད་ཅིག་ཅེས་པའི་སྐུལ་ཚིག་དང་འབྲེལ་བས་ཁྲུས་བགྱིས་ན་གདོན་གཏོང་
བར་འགྱུར་རོ། །གདོན་གྱིས་ཟིན་པ་རྣམས་ལ། སྔགས་སྐུལ་ཚིག་དེ་ཉིད་དང་འབྲེལ་བ་ལན་ཉི་
ཤུ་རྩ་གཅིག་བཟླས་བརྗོད་བགྱིས་པའི་གུ་གུལ་ལ་སོགས་པའི་བདུག་པས་བདུགས་ན་གདོན་
གྱིས་གཏོང་བར་འགྱུར་རོ། །
ཡང་གང་དག་ནམ་གྲུབ་དང་། སྲུལ་བོ་དང་། གོང་རྒྱན་མས་ཟིན་པ་དེ་དག་ལ་ཚོན་སྣ་
ལྔའི་སྐུད་པ་ལ། སྔགས་དེ་ཉིད་ནམ་གྲུ་ལ་སོགས་པའི་གདོན་ཞི་བར་མཛོད་ཅིག་ཅེས་པའི་སྤེལ་
ཚིག་དང་འབྲེལ་བའི་མདུད་པ་བདུན་བོར་ཏེ། བསྒྲུབ་བྱའི་ལག་པ་སོགས་ལ་བཅིངས་ན། ནམ་
གྲུ་ལ་སོགས་པའི་གདོན་གཏོང་བར་འགྱུར་རོ། །དུག་གསོ་ན། སྔགས་དེ་ཉིད་དུག་ཞི་བར་
མཛོད་ཅིག་ཅེས་སྤེལ་ཚིག་དང་འབྲེལ་བ་ཡལ་དཀར་ལ་བཏབ་ནས་བྱུག་པར་བྱའོ། །སྲིན་བུ་ཏ་
ཀིས་ཟིན་པ་དང་། ནང་རྩི་ལུ་དང་རྐང་ཤུ་བྱུང་བ་ལ། ས་གཙང་མ་ལ་སྔགས་དེ་ཉིད་སྲིན་བུ་ཆེ་
གེས་ཟིན་པ་གྲོལ་བར་མཛོད་ཅིག་ཅེས་པའི་སྤེལ་ཚིག་དང་བཅས་པ་ལན་ཉི་ཤུ་རྩ་གཅིག་བཟླས་
བརྗོད་བགྱིས་ཏེ། གང་ན་སར་བསྐུས་ན་ལན་གསུམ་གྱི་ཐ་མ་ལ་སོས་པར་འགྱུར་རོ། །གཞན་གྱི་
ཕྱག་རྒྱ་གཞིག་པར་འདོད་ན། སྔགས་དེ་ཉིད་ཆེ་གེའི་ཕྱག་རྒྱ་གཞིག་པར་མཛོད་ཅིག་ཅེས་པའི་
59

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྤེལ་ཚིག་དང་འབྲེལ་བའི་ཆབ་ཀྱིས་གཏོང་བར་བྱའོ། །དབྱིག་དུག་བསལ་བར་འདོད་ན་སྔགས་
དེ་ཉིད་སྤེལ་ཚིག་དང་འབྲེལ་བའི་ཆུ་རྐང་ལག་ལ་སོགས་ན་སར་བསྐུས་ནས། ནད་རྣམས་སྣོད་དུ་
བྱུང་བར་བསམས་ཏེ། རྩྭ་ཀུ་ཤས་བྱབས་ན་དུག་ཞི་བར་འགྱུར་རོ། །གདོན་སྤོང་བར་འདོད་ན།
སྔགས་སྤེལ་ཚིག་ཅན་བདུན་བཟླས་བརྗོད་བགྱིས་པའི་ཐལ་བས་བྱའོ། །ནད་རྩི་ལུ་མེད་པར་
འདོད་ན། སྔགས་དེ་ཉིད་བཟླས་པའི་མཚོན་རྣོན་པོས་ཤུ་རེངས་དྲས་ལ། ཡང་བསྐྱེད་ནས་བཅད་
ན་རྩི་ལུ་མེད་པར་འགྱུར་རོ། །ནང་བྲི་ཧ་མེད་པར་འདོད་ནའང་དེ་བཞིན་ནོ། །
མཛེར་བ་མེད་པར་འདོད་ན། སྔགས་དེ་ཉིད་མཛེར་བ་མེད་པར་མཛོད་ཅིག་པའི་སྤེལ་
ཚིག་ཅན་ས་གཙང་མ་ལ་ལན་བདུན་བཟླས་པས་མཛེར་བ་ལ་བྱུག་པར་བྱའོ། །མར་གྱི་ངོའི་ཞག་
བཅུ་བཞི་ལ་ཉིན་གཅིག་སྨྱུང་བ་བགྱིས་ཏེ། ལག་ན་རྡོ་རྗེའི་མདུན་དུ་མཆོད་ཡོན་ལ་སོགས་པའི་
མཆོད་པ་ཅི་ནུས་བགྱིས་ལ། གི་ཝང་བཟང་བོ་རས་དཀར་བོ་གཙང་མའི་སྟེང་དུ་བཞག་སྟེ། དྲོ་
བའམ་འབར་གྱི་བར་དུ་བཟླས་བརྗོད་བགྱིས་ལ། འབར་བ་སོགས་བྱུང་བ་ན་ལག་པ་བཀྲུས་པ་
གཙང་མས་བླངས་ཏེ། དཔྲལ་བ་ལ་ཐིག་ལེ་བགྱིས་ན་མི་སྣང་བར་འགྱུར་ཞིང་། འབྱུང་བོ་ཐམས་
ཅད་ཀྱིས་མི་ཚུགས་པར་ཡང་འགྱུར་རོ། །ཟླ་བ་གཅིག་སློང་མོའི་ཟས་ཟོས་ནས་ཐ་མར་ཞག་
གསུམ་སྨྱུང་བ་བྱས་ལ། མར་གྱི་ངོ་ཚེས་བཅུ་བཞི་ལ་ལག་ན་རྡོ་རྗེའི་མདུན་དུ་མཆོད་ཡོན་ལ་
སོགས་པའི་མཆོད་པ་རྒྱ་ཆེར་བགྱིས་ཏེ། ལག་པ་བཀྲུས་པ་གཙང་མའི་ཆད་པར་ཤུ་དག་
བཅིངས་ལ་དེ་སྦྲུལ་དུ་གྱུར་བའི་བར་དུ་བཟླས་བརྗོད་བགྱི་ཞིང་། སྦྲུལ་དུ་གྱུར་པ་ནས་མི་
འཇིགས་པར་བགྱི་ལ། སླར་ཡང་སྦྲུལ་དེ་ཤུ་དག་ཏུ་གྱུར་གྱི་བར་དུ་བཟླས་བརྗོད་བགྱིའོ། །དེ་
ནས་ཤུ་དག་དེ་ཉིད་བཟའ་བར་བྱ་ཞིང་། ཟོས་པ་ཙམ་གྱིས་ཉི་མ་ཤར་བ་ལྟ་བུའི་མདོག་ཅན་དུ་
འགྱུར་ཏེ། ལོ་ལྔ་སྟོང་ཐུབ་པར་འགྱུར་རོ། །གཞན་ཡང་མར་ངོའི་ཚེས་བརྒྱད་ལ་ལྷ་ཆེན་པོའི་
60

༄༅། །ཕྱག་ན་རྡོ་རྗེ་རིག་པ་མཆོག་གི་རྒྱུད་དང་མན་ངག་སོགས།
উপই
,,!
གནས་སུ་སོང་ནས་ཞག་གཅིག་སྨྱུང་བར་གནས་ཏེ། རང་གི་ལྷའི་རྣལ་འབྱོར་བསྒོམས་ནས། རྟེན་
དེ་ལྷ་ཆེན་པོར་སྐྱེད་པ་ལྷ་ཆེན་པོའི་གཞོགས་གཡས་པར་ལིག་བུ་མིག་བཟང་བོ་ཤིང་ཨ་ཤཱ་ཐའི་
ལོ་མ་གཙང་མའི་སྟེང་དུ་བཞག་སྟེ། སྔགས་དེ་ཉིད་བདག་མི་སྣང་བར་འཛོད་ཅིག་ཅེས་པའི་
སྤེལ་ཚིག་ཅན་རྫས་དེ་ལ་དུ་བ་འཐུལ་གྱི་བར་དུ་བཟླས་བརྗོད་བགྱི་ཞིང་དེ་ནས་ལིག་བུ་མིག་
བླངས་ཏེ། ལྷའི་སྐལ་བ་བཞག་ལ། རང་གི་མིག་ལ་བསྐུས་ན་མི་སྣང་བར་འགྱུར་